
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 801 

5 Απριλίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Απευθείας παραχώρηση, με αντάλλαγμα, του δικαι¬ 
ώματος απλής χρήσης αιγιαλού, παραλίας, όχθης 
και παρόχθιας ζώνης μεγάλων λιμνών και πλεύ¬ 
σιμων ποταμών, στους Οργανισμούς Τοπικής Αυ¬ 
τοδιοίκησης (Ο.Τ.Α.) Α' βαθμού. 1 

Τροποποίηση της αριθ. 3791/22-02-2013 (ΦΕΚ 527/ 
Β706-03-2013) απόφασης, περί καθορισμού υπε- 
ρωριακής απασχόλησης προς συμπλήρωση της 
υποχρεωτικής εβδομαδιαίας εργασίας είτε καθ’ 
υπέρβαση αυτής κατά τις Κυριακές, εξαιρέσιμες 
ημέρες και νυκτερινές ώρες, των εργαζομένων 
των Γυμναστηρίων Εθνικής Σημασίας, που επο¬ 
πτεύονται από τη Γ ενική Γ ραμματεία Αθλητισμού, 


έτους 2013. 2 

ΑΠΟΦΑΣΕΙ Σ 

Αριθ. Δ10Β1053970/1672ΕΞ2013 (1) 


Απευθείας παραχώρηση, με αντάλλαγμα, του δικαιώ¬ 
ματος απλής χρήσης αιγιαλού, παραλίας, όχθης και 
παρόχθιας ζώνης μεγάλων λιμνών και πλεύσιμων πο¬ 
ταμών, στους Οργανισμούς Τοπικής Αυτοδιοίκησης 
(Ο.Τ.Α.) Α' βαθμού. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΣΩΤΕΡΙΚΩΝ 

Έχοντας υπόψη: 

1. Τις διατάξεις του ν. 2971/2001 (285 Α') «Αιγιαλός, πα¬ 
ραλία και άλλες διατάξεις» και ειδικότερα τις διατάξεις 
των άρθρων 2,13,15 και 31 αυτού, ως ισχύουν. 

2. Τ ις διατάξεις του άρθρου 30 και επομένων του Δ/ 
τος της 11/12-11-1929 (399 Α') «Περί Διοικήσεως Δημοσίων 
Κτημάτων». 

3. Τις διατάξεις του άρθρου 7 του π.δ. 23/2000 (18 Α'). 

4. Τις διατάξεις του π.δ. 551/1988 (259 Α') «Οργάνωση 
Νομαρχιών - Οργάνωση Οικονομικών Υπηρεσιών». 

5. Τις διατάξεις του π.δ. 86/2012 (141 Α') «Διορισμός 
Υπουργών, Αναπληρωτών Υπουργών και Υφυπουργών». 

6. Το π.δ. 90/2012 (14 Α') περί «Διορισμού του Ιωάννη 
Στουρνάρα του Αθανασίου στη θέση του Υπουργού 
Οικονομικών». 


7. Την υπ’ αριθ. Δ6Α1104503 ΕΞ/2011 (1670 Β') απόφαση 
των Υπουργών Διοικητικής Μεταρρύθμισης και Ηλεκτρο¬ 
νικής Διακυβέρνησης και Οικονομικών περί «Έναρξης 
λειτουργίας της Γ ενικής Γ ραμματείας Δημόσιας Περι¬ 
ουσίας». 

8. Την αριθ. 1052758/1451/Β0010/10-4-2012 κοινή απόφα¬ 
ση των Υπουργών Οικονομικών και Εσωτερικών (Β' 1411). 

9. Την αναγκαιότητα ενιαίας, πειθαρχημένης και απο¬ 
τελεσματικής διαχείρισης, αλλά και προστασίας των 
κοινόχρηστων χώρων του αιγιαλού, παραλίας, όχθης και 
παρόχθιας ζώνης μεγάλων λιμνών και πλεύσιμων ποτα¬ 
μών και καλύτερης αξιοποίησής τους, αποφασίζουμε: 

Άρθρο 1 

Παραχώρηση δικαιώματος απλής χρήσης 

Παραχωρείται απευθείας και με το αντάλλαγμα που 
ορίζεται στο άρθρο 6 της παρούσας στους Οργανι¬ 
σμούς Τοπικής Αυτοδιοίκησης (Ο.Τ.Α.) Α' Βαθμού της 
χώρας, το δικαίωμα της απλής χρήσης των κοινοχρή¬ 
στων χώρων αιγιαλού, παραλίας, όχθης και παρόχθιας 
ζώνης μεγάλων λιμνών και πλεύσιμων ποταμών, που 
βρίσκονται στα όρια της διοικητικής τους περιφέρειας. 

Το δικαίωμα αυτό μπορεί να μεταβιβαστεί ολικά ή με¬ 
ρικά από κάθε Ο.Τ.Α. σε υφιστάμενη δημοτική ανώνυμη 
εταιρία του άρθρου 266 του ν.3463/2006, μετά από σχε¬ 
τική τροποποίηση του καταστατικού της, προκειμένου 
να περιλαμβάνεται στους σκοπούς της και η άσκηση 
της εν λόγω δραστηριότητας. 

Ειδικά για τις παραλίες και τις παρόχθιες ζώνες, το 
δικαίωμα απλής χρήσης παραχωρείται εφόσον έχει συ- 
ντελεσθεί η προβλεπόμενη από τις διατάξεις των παρ. 
2 και 3 του άρθρου 7 του ν.2971/2001 απαλλοτρίωση ή 
έχουν αυτές αποκτήσει τον κοινόχρηστο χαρακτήρα 
τους με άλλο τρόπο. 

Αρθρο 2 

Σκοπός παραχώρησης 

Η παραχώρηση του προηγούμενου άρθρου γίνεται 
αποκλειστικά για την άσκηση δραστηριοτήτων που εξυ¬ 
πηρετούν τους λουόμενους ή την αναψυχή του κοινού 
(όπως εκμίσθωση θαλασσίων μέσων αναψυχής, καθισμά¬ 
των, ομπρελών, λειτουργία τροχήλατου αναψυκτηρίου 
κ.λπ.). Η άσκηση άλλης δραστηριότητας επιφέρει τις κυ¬ 
ρώσεις του άρθρου 13 της παρούσας και της εκάστοτε 
ισχύουσας νομοθεσίας για τον αιγιαλό και την παραλία. 

Άρθρο 3 

Χρόνος παραχώρησης -Έναρξη ισχύος 

Με την επιφύλαξη της παρ. 4 του άρθρου 13 του 
ν.2971/2001 σχετικά με την ετήσια διάρκεια της απευ¬ 
θείας παραχώρησης δικαιώματος απλής χρήσης, η πα¬ 
ραχώρηση του άρθρου 1 της παρούσας ισχύει μέχρι 
31-12-2013. 

Η παραχώρηση του άρθρου 1 αρχίζει από τη δημο¬ 
σίευση της παρούσας απόφασης στην Εφημερίδα της 
Κυβερνήσεως. 

Άρθρο 4 

Εξαιρούμενοι από την παραχώρηση χώροι 

Εξαιρούνται από την παραχώρηση του άρθρου 1 οι 
κοινόχρηστοι χώροι: 

α. Όταν η διαχείρισή τους ανήκει σε άλλους φορείς 
πλην του Υπουργείου Οικονομικών (Άιμενικά Ταμεία, 
Οργανισμούς Άιμένων, Ε.Τ.Α.Δ. Α.Ε. κ.λπ.). 

β. Όταν υφίστανται νόμιμες παραχωρήσεις βάσει των 
διατάξεων του άρθρου 14 του ν.2971/2001 σε εμπορικές 
επιχειρήσεις που εκμεταλλεύονται χύδην φορτία, σε βι¬ 
ομηχανικές, βιοτεχνικές, ξενοδοχειακές, μεταλλευτικές, 
λατομικές, αλιευτικές επιχειρήσεις και υδατοκαλλιέρ¬ 
γειες, είτε βάσει ενοχικής σχέσης αυτών με το Δημόσιο 
είτε βάσει μονομερούς πράξεως του Δημοσίου. 

γ. Όταν επ’ αυτών υπάρχουν εγκαταστάσεις που εξυ¬ 
πηρετούν σκοπούς Εθνικής Άμυνας και Ασφάλειας ή έχει 
ανασταλεί ο κοινόχρηστος χαρακτήρας τους. 

δ. Όταν έχουν εκτελεσθεί σε αυτούς έργα άνευ αδείας 
ή καθ' υπέρβαση αυτής και έχουν ληφθεί ή πρόκειται 
να ληφθούν σχετικά μέτρα προστασίας. 

ε. Όταν οι γεωμορφολογικές συνθήκες δεν το επι¬ 
τρέπουν (π.χ. βραχώδεις - απόκρημνες ακτές) ή τίθεται 
θέμα ασφάλειας και υγείας των λουσμένων. 

στ. Όταν το εύρος του αιγιαλού ή της όχθης είναι 
μικρότερο των έξι (6) μέτρων. 

Άρθρο 5 

Παραχώρηση απλής χρήσης αιγιαλού, 
παραλίας, όχθης και παρόχθιας ζώνης, που τελούν 
υπό καθεστώς ειδικής προστασίας 

Για την παραχώρηση του δικαιώματος απλής χρήσης 
χώρων αιγιαλού, παραλίας, όχθης και παρόχθιας ζώνης, 
που τελούν υπό καθεστώς ειδικής προστασίας (κηρυγ¬ 
μένοι αρχαιολογικοί χώροι, προστατευόμενες περιοχές, 
ευπαθή οικοσυστήματα, ιδιαιτέρου φυσικού κάλλους 
και πολιτιστικού ενδιαφέροντος κ.λπ.) εφαρμόζονται οι 
ειδικές διατάξεις που διέπουν το καθεστώς αυτών και 
παραχωρούνται κατόπιν σύμφωνης γνώμης των αρμο¬ 
δίων κατά περίπτωση Υπουργών. 

Άρθρο 6 
Αντάλλαγμα 

Η παραχώρηση του άρθρου 1 γίνεται έναντι ανταλ¬ 
λάγματος το οποίο ορίζεται σε ποσοστό 20% επί των 
ακαθαρίστων εσόδων που πραγματοποιεί ο οικείος 
φορέας του ίδιου άρθρου από την άσκηση των δρα¬ 
στηριοτήτων του άρθρου 2 της παρούσας απόφασης 
στους κοινόχρηστους χώρους. 

Γ ια το σκοπό είσπραξης του ανταλλάγματος, οι φο¬ 
ρείς του άρθρου 1 κοινοποιούν τους απολογισμούς τους 
εντός ενός μηνός από την έγκρισή τους στην οικεία 
Κτηματική Υπηρεσία, η οποία εκδίδει σχετικό Χρημα¬ 


τικό κατάλογο για την απόδοση του ανταλλάγματος 
στην αρμόδια Δημόσια Οικονομική Υπηρεσία (Δ.Ο.Υ.). 
Σε περίπτωση μη συμμόρφωσης των υπόχρεων φορέων 
με την παραπάνω υποχρέωση, η Κτηματική Υπηρεσία 
φροντίζει για την εξασφάλιση των απολογισμών από 
το Ελεγκτικό Συνέδριο και στη συνέχεια βεβαιώνει, με 
σχετικούς χρηματικούς καταλόγους, τα ποσά που προ¬ 
κύπτουν εις βάρος των υπόχρεων. 

Σε περίπτωση που το εν λόγω δικαίωμα έχει μεταβι¬ 
βαστεί σε υφιστάμενη δημοτική ανώνυμη εταιρία του 
άρθρου 266 του ν.3463/2006, στην οικεία Κτηματική Υπη¬ 
ρεσία κοινοποιείται ο ισολογισμός της εταιρίας αυτής. 

Εφαρμόζεται επιπλέον το άρθρο 13 της παρούσας. 

Εφόσον το δικαίωμα έχει μεταβιβαστεί από τους ΟΤΑ 
Α' βαθμού σε τρίτους, το αντάλλαγμα ορίζεται σε πο¬ 
σοστό 20% επί του συμφωνηθέντος μισθώματος, το 
οποίο καταβάλλεται από τους τρίτους με τη διαδικασία 
που ορίζεται στο άρθρο 10 της παρούσας απόφασης. 

Για την μεταβίβαση του δικαιώματος παραχώρησης 
της απλής χρήσης των κοινοχρήστων χώρων αιγιαλού, 
παραλίας, όχθης και παρόχθιας ζώνης μεγάλων λιμνών 
και πλεύσιμων ποταμών από Ο.Τ.Α. σε επιχείρηση του 
άρθρου 1 της παρούσας, απαγορεύεται η καταβολή 
οποιουδήποτε ανταλλάγματος. 

Αρθρο 7 

Υποχρεώσεις Ο.Τ.Α. 

Απαγορεύεται οποιαδήποτε επέμβαση που αλλοιώνει 
τη φυσική μορφολογία και τα βιοτικά στοιχεία των χώ¬ 
ρων αιγιαλού, παραλίας, όχθης και παρόχθιας ζώνης, 
καθώς και τον κοινόχρηστο χαρακτήρα αυτών. 

Λαμβανομένων υπόψη των διατάξεων των άρθρων 
2 και 13 του ν.2971/2001, επιτρέπονται, αποκλειστικά 
προς διευκόλυνση της πρόσβασης και κυκλοφορίας 
των λουσμένων και για την ασφάλεια αυτών κατά την 
παραμονή τους εντός των προαναφερθέντων κοινοχρή¬ 
στων χώρων, κατασκευές μη μόνιμου χαρακτήρα που 
περιοριστικά προβλέπονται στο συνημμένο ΠΑΡΑΡΤΗΜΑ 
«ΤΕΧΝΙΚΕΣ ΠΡΟΔΙΑΓΡΑΦΕΣ ΚΑΤΑΣΚΕΥΩΝ - ΔΙΑΜΟΡ¬ 
ΦΩΣΕΩΝ ΓΙΑ ΑΠΛΗ ΧΡΗΣΗ ΕΝΤΟΣ ΑΙΓΙΑΛΟΥ ΠΑΡΑ¬ 
ΛΙΑΣ - ΠΕΡΙΟΡΙΣΜΟΙ - ΣΥΣΤΑΣΕΙΣ», το οποίο αποτελεί 
αναπόσπαστο μέρος της παρούσας. 

Οι Ο.Τ.Α. έχουν την υποχρέωση να μεριμνούν για τον 
καθημερινό καθαρισμό των κοινοχρήστων χώρων, την 
τοποθέτηση καλαίσθητων δοχείων απορριμμάτων και 
γενικά για την εξασφάλιση της καθαριότητας και της 
αισθητικής του χώρου της ακτής και του περιβάλλο¬ 
ντος χώρου. 

Σε περίπτωση λουτρικής εγκατάστασης, κατά την 
έννοια του άρθρου 1 περίπτωση β' του π.δ. 23/2000 (18 
Α'), οι Ο.Τ.Α. υποχρεούνται να τηρούν τα οριζόμενα στις 
διατάξεις του άρθρου 7 του ως άνω π.δ. για πρόσληψη 
ναυαγοσωστών, τοποθέτηση κατάλληλων παρατηρητη¬ 
ρίων ναυαγοσωστών και γενικώς για τη λήψη μέτρων 
προστασίας και ασφάλειας των λουσμένων, των εργαζο¬ 
μένων και όσων γενικά κινούνται στους χώρους αυτούς. 

Οι Ο.Τ.Α., μέσω των εντεταλμένων οργάνων τους (δη¬ 
μοτική αστυνομία, φύλακες, επιτηρητές, οδοκαθαριστές, 
κλπ.) έχουν υποχρέωση, σε κάθε περίπτωση που δια¬ 
πιστώνουν καταπατήσεις ή αυθαίρετες επεμβάσεις επί 
των κοινοχρήστων χώρων, να ενημερώνουν άμεσα τις 
κατά τόπους αρμόδιες Κτηματικές Υπηρεσίες, προκειμέ- 
νου αυτές να προβαίνουν στη λήψη μέτρων προστασίας, 
σύμφωνα με τα προβλεπόμενα στην κείμενη νομοθεσία. 

Σε περίπτωση μεταβίβασης του δικαιώματος παρα¬ 
χώρησης της απλής χρήσης των κοινοχρήστων χώρων 
από Ο.Τ.Α. Α' βαθμού σε επιχείρηση του άρθρου 1 της 
παρούσας, αυτή καθίσταται συνυπεύθυνη στις ανωτέρω 
υποχρεώσεις. 

Άρθρο 8 

Έγκριση της περαιτέρω μεταβίβασης 
του δικαιώματος παραχώρησης από τους Ο.Τ.Α. 
προς τρίτους 

Εγκρίνεται η περαιτέρω μεταβίβαση του δικαιώματος 
απλής χρήσης από τους ΟΤΑ Α' βαθμού προς τρίτους, 
με σύναψη σύμβασης μίσθωσης, έναντι ανταλλάγματος, 
για την άσκηση των δραστηριοτήτων του άρθρου 2 της 
παρούσας, με τους όρους και τις προϋποθέσεις που 
τίθενται στο επόμενο άρθρο. 

Με την επιφύλαξη της παρ. 4 του άρθρου 13 του ν. 2971/ 
2001 σχετικά με την ετήσια διάρκεια της απευθείας 
παραχώρησης δικαιώματος απλής χρήσης, η συμβατικά 
οριζόμενη διάρκεια της μίσθωσης δεν μπορεί να υπερ¬ 
βαίνει τα χρονικά όρια ισχύος της παρούσας απόφασης. 

Οι τρίτοι στους οποίους μεταβιβάζεται το δικαίωμα 
απλής χρήσης δυνάμει σύμβασης μίσθωσης με τους 
ΟΤΑ Α' βαθμού υπόκεινται στις υποχρεώσεις αυτών. 

Με την επιφύλαξη των ειδικότερων διατάξεων της 
παρούσας, για τη μεταβίβαση του δικαιώματος εκμε¬ 
τάλλευσης από τους ΟΤΑ Α' βαθμού σε τρίτους κατόπιν 
δημοπρασίας, εφαρμόζεται η κείμενη νομοθεσία περί 
εκμισθώσεως ακινήτων των δήμων. 

Άρθρο 9 

Προϋποθέσεις μεταβίβασης του δικαιώματος 
απλής χρήσης από τους Ο.Τ.Α. προς τρίτους 

Με την επιφύλαξη των διατάξεων των παρ.2 και 4 του 
άρθρου 13 του ν.2971/2001, η μεταβίβαση του δικαιώ¬ 
ματος απλής χρήσης από τους Ο.Τ.Α Α' Βαθμού προς 
τρίτους, διενεργείται υπό τους ακόλουθους όρους και 
προϋποθέσεις: 

α) Στους έχοντες δικαίωμα να αιτηθούν την παρα¬ 
χώρηση άνευ δημοπρασίας σύμφωνα με την παρ.4 του 
άρθρου 13 του ν.2971/2001 (όμοροι) το δικαίωμα αυτό 
παραχωρείται κατά προτεραιότητα έναντι οποιουδή- 
ποτε άλλου, ακόμα και των φορέων του άρθρου 1, για 
τον έμπροσθεν της άσκησης της δραστηριότητάς τους 
κοινόχρηστο χώρο.Έμπροσθεν χώρος νοείται ο χώρος 
που ορίζεται από τις δυο νοητές παράλληλες γραμμές 
που εκκινούν από τις πλάγιες πλευρές της επιχείρησης 
και καταλήγουν στην ακτή. 

β) Δεν υποβαθμίζεται το περιβάλλον από την άσκηση 
της δραστηριότητας. 

γ) Η μέγιστη κάλυψη χρήσης δεν υπερβαίνει το 50% 
του μεταβιβαζόμενου χώρου, ώστε να υπάρχουν οριζό¬ 
ντιοι και κάθετοι διάδρομοι τουλάχιστον ενός (1) μέτρου 
και ελεύθερη λωρίδα κατά μήκος της ακτής, πλάτους 
τουλάχιστον πέντε (5) μέτρων, για την ελεύθερη κίνηση 
των λουσμένων και την αποφυγή ατυχημάτων. 

δ) Ειδικότερα ο περιορισμός του β' εδαφίου της παρ. 
3 του άρθρου 13 του ν.2971/2001 των πεντακοσίων (500) 
τετραγωνικών μέτρων για κάθε παραχώρηση δεν ισχύει 
για τις όμορες ξενοδοχειακές επιχειρήσεις. 

ε) Ο περιορισμός του γ' εδαφίου της παρ. 3 του άρ¬ 
θρου 13 του ν.2971/2001 των εκατό (100) μέτρων ισχύει 
και για τις περιπτώσεις που η απλή χρήση ασκείται από 
τους ίδιους τους φορείς του άρθρου 1 της παρούσας. 


στ) Στους μη δικαιούχους απευθείας παραχώρησης 
εκ των διατάξεων του νόμου η μεταβίβαση του δικαι¬ 
ώματος της απλής χρήσης γίνεται αποκλειστικά και 
μόνο κατόπιν δημοπρασίας, σύμφωνα με τα οριζόμενα 
στο επόμενο άρθρο. 

ζ) Απαγορεύεται η καθοιονδήποτε τρόπο περαιτέρω 
υπεκμίσθωση των κοινοχρήστων χώρων από τους μι¬ 
σθωτές. 

η) Απαγορεύεται η παραμονή του μισθωτή στους 
κοινόχρηστους χώρους μετά τη λήξη, με οποιοδήποτε 
τρόπο, της μισθωτικής σχέσης. 

Άρθρο 10 

Διαδικασία και όροι μεταβίβασης του δικαιώματος 
απλής χρήσης προς τρίτους 

Η μεταβίβαση του δικαιώματος απλής χρήσης από 
τους ΟΤΑ Α' βαθμού προς τρίτους διενεργείται με τη 
σύναψη έγγραφης σύμβασης μίσθωσης. Το μισθωτήριο 
συμβόλαιο συντάσσεται σε τέσσερα (4) αντίγραφα που 
υπογράφονται από τα συμβαλλόμενα μέρη, αφού κα¬ 
ταβληθεί εφάπαξ από το μισθωτή τουλάχιστον το 30% 
του οφειλόμενου στον Ο.Τ.Α. συνολικού μισθώματος. 

Στο μισθωτήριο συμβόλαιο προσδιορίζονται σαφώς 
τα στοιχεία του μισθωτή, η διάρκεια της μίσθωσης, 
η θέση και το εμβαδόν του κοινοχρήστου χώρου που 
παραχωρείται, αποτυπωμένου με επιμέλεια του Δήμου 
και χωρίς καμία οικονομική επιβάρυνση του αντισυμβαλ¬ 
λομένου, σε επισυναπτόμενο στο μισθωτήριο ορθοφω- 
τοχάρτη, από την εφαρμογή «ΟΡΕΝ» της Κτηματολόγιο 
ΑΈ. («ελεύθερη θέαση ορθοφωτοχαρτών»), η ιδιότητά 
του (αιγιαλός, παραλία κ.λπ.), το είδος της χρήσης και 
το καταβλητέο αντάλλαγμα. 

Με την επιφύλαξη των οριζομένων στο δεύτερο εδά¬ 
φιο της παρ.4 του άρθρου 13 του ν.2971/2001 που αφορά 
τα Τουριστικά Δημόσια Κτήματα, το μισθωτικό αντάλ¬ 
λαγμα προσδιορίζεται με βάση τις μισθωτικές συνθήκες 
της περιοχής ή βάσει του άρθρου 22 του ν.2238/1994 
(151 Α'). Απαγορεύεται ο καθορισμός ανταλλάγματος με 
βάση τα τεμάχια των ομπρελών και των καθισμάτων, 
όπως και ο συμψηφισμός του ανταλλάγματος με την 
οποιαδήποτε παροχή υπηρεσιών από τον μισθωτή προς 
τον Ο.Τ.Α. 

Στις περιπτώσεις μεταβίβασης του δικαιώματος απλής 
χρήσης χωρίς δημοπρασία, το μισθωτήριο συμβόλαιο 
συνυπογράφεται, επί ποινή ακυρότητας, από εκπρόσω¬ 
πο της αρμόδιας Κτηματικής Υπηρεσίας που ορίζεται με 
πράξη του Προϊσταμένου της. Ταυτόχρονα, ο μισθωτής 
οφείλει να προσκομίσει εγγυητική επιστολή σε πρώτη 
ζήτηση υπέρ του Δημοσίου από νόμιμα λειτουργούν 
στην επικράτεια πιστωτικό ίδρυμα, που να αντιστοιχεί 
στο 20% του συμφωνηθέντος μισθώματος, η οποία πα- 
ραδίδεται στον εκπρόσωπο της Κτηματικής Υπηρεσίας. 
Ο εκπρόσωπος της Κτηματικής Υπηρεσίας δικαιούται 
να ζητήσει την αναπροσαρμογή του συμφωνηθέντος 
μισθώματος, εφόσον αυτό είναι χαμηλότερο από εκεί¬ 
νο που ανταποκρίνεται στις μισθωτικές συνθήκες της 
περιοχής. Σε αυτήν την περίπτωση, το μίσθωμα επανα¬ 
καθορίζεται στο ύψος που προτείνει ο εκπρόσωπος της 
Κτηματικής Υπηρεσίας και η υπογραφή του μισθωτηρίου 
συμβολαίου αναβάλλεται για δύο (2) εργάσιμες ημέρες, 
προκειμένου να προσκομιστεί από τον μισθωτή νέα εγ¬ 
γυητική επιστολή υπέρ του Δημοσίου που αντιστοιχεί 
σε 20% του επαναπροσδιορισθέντος μισθώματος. 

Στις περιπτώσεις μεταβίβασης του δικαιώματος απλής 
χρήσης με δημοπρασία, παρίσταται σ’ αυτή, επί ποινή 
ακυρότητας της διαδικασίας, εκπρόσωπος της αρμόδιας 
Κτηματικής Υπηρεσίας, ο οποίος ορίζεται με πράξη του 
Προϊσταμένου της. Οι συμμετέχοντες προσκομίζουν σε 
κλειστό φάκελο και παραδίδουν στον εκπρόσωπο της 
Κτηματικής Υπηρεσίας εγγυητική επιστολή σε πρώτη 
ζήτηση υπέρ του Δημοσίου, από νόμιμα λειτουργούν 
στην επικράτεια πιστωτικό ίδρυμα, η οποία να αντι¬ 
στοιχεί στο 20% της προσφοράς τους. Η εγγυητική επι¬ 
στολή του πλειοδότη παρακρατείται οριστικά από τον 
εκπρόσωπο της Κτηματικής Υπηρεσίας, οι δε εγγυητικές 
επιστολές των λοιπών συμμετεχόντων επιστρέφονται 
σε αυτούς μετά το πέρας της δημοπρασίας. Ο εκπρό¬ 
σωπος της Κτηματικής Υπηρεσίας δικαιούται να ζητήσει 
την αναπροσαρμογή της τιμής εκκίνησης, εφόσον αυτή 
είναι χαμηλότερη από εκείνη που ανταποκρίνεται στις 
μισθωτικές συνθήκες της περιοχής. Σε αυτήν την πε¬ 
ρίπτωση, η τιμή εκκίνησης επανακαθορίζεται στο ύψος 
που προτείνει ο εκπρόσωπος της Κτηματικής Υπηρεσίας 
και η διεξαγωγή της δημοπρασίας αναβάλλεται για δύο 
(2) εργάσιμες ημέρες προκειμένου οι ενδιαφερόμενοι 
να προσκομίζουν νέες εγγυητικές επιστολές υπέρ του 
Δημοσίου που αντιστοιχούν σε 20% της τελικής προ¬ 
σφοράς τους, τυχόν αναπροσαρμοσμένης. 

Εντός δύο (2) ημερών από την υπογραφή του μισθωτη¬ 
ρίου συμβολαίου ή της κατακύρωσης της δημοπρασίας, 
η αρμόδια Κτηματική Υπηρεσία εκδίδει και αποστέλλει 
στην αρμόδια Δ.Ο.Υ. χρηματικό κατάλογο από τον υπό¬ 
χρεο του οφειλόμενου ποσοστού 20% επί του μισθω¬ 
τικού ανταλλάγματος υπέρ του Δημοσίου για το οποίο 
έχει εκδοθεί εγγυητική επιστολή. 

Η εγγυητική επιστολή επιστρέφεται στο μισθωτή, εφό¬ 
σον αυτός, εντός αποκλειστικής προθεσμίας δέκα (10) 
ημερολογιακών ημερών από υπογραφή μισθωτηρίου 
συμβολαίου, στις απευθείας μισθώσεις, ή από την κα- 
τακύρωση της δημοπρασίας προσκομίσει στην αρμόδια 
Κτηματική Υπηρεσία αντίγραφο του αποδεικτικού κατα¬ 
βολής του οφειλόμενου, βάσει του χρηματικού καταλό¬ 
γου, ποσού στην αρμόδια ΔΟΥ. Σε αντίθετη περίπτωση, 
η εγγυητική επιστολή καταπίπτει σε βάρος του, η δε 
Κτηματική Υπηρεσία ενημερώνει άμεσα την αρμόδια 
Δ.Ο.Υ. περί ακύρωσης του συνταχθέντος χρηματικού 
καταλόγου. Η εγγυητική επιστολή επιστρέφεται επίσης 
σε περίπτωση που μετά τη δημοπρασία δεν συναφθεί 
μισθωτική σύμβαση, εφόσον αυτό βεβαιώνεται με έγγρα¬ 
φο του αρμόδιου Δήμου προς την Κτηματική Υπηρεσία. 

Δεν επιτρέπεται η εγκατάσταση του μισθωτή στον 
κοινόχρηστο χώρο πριν την καταβολή του οφειλόμενου 
προς το Δημόσιο ποσοστού 20% επί του μισθωτικού 
ανταλλάγματος. Σε περίπτωση μη καταβολής του κατα¬ 
πίπτει η εγγυητική επιστολή υπέρ του Δημοσίου. 

Μετά τη λήξη της μίσθωσης δεν επιτρέπεται η παρα¬ 
μονή του μισθωτή στον παραχωρηθέντα χώρο. 

Τα αντίγραφα των μισθωτηρίων υποβάλλονται, με 
ευθύνη του εκμισθωτή στην αρμόδια Δ.Ο.Υ. για κατα- 
χώρηση και θεώρηση και στη συνέχεια ένα εκ των θε- 
ωρηθέντων αντιγράφων υποβάλλεται, με ευθύνη της 
Δ.Ο.Υ., στην αρμόδια Κτηματική Υπηρεσία. 

Μισθωτήριο συμβόλαιο, το οποίο δεν φέρει θεώρη¬ 
ση της αρμόδιας Δ.Ο.Υ., θεωρείται επίσης άκυρο. Στην 
περίπτωση αυτή ο φορέας του άρθρου 1 της παρού¬ 


σας οφείλει να καταβάλει στο Δημόσιο ολόκληρο το 
προβλεπόμενο από τη σύμβαση μίσθωσης αντάλλαγμα, 
αφαιρουμένου του ποσοστού που έχει ήδη εξοφληθεί 
υπέρ του Δημοσίου. 

Οι Κτηματικές Υπηρεσίες τηρούν αρχείο στο οποίο 
θα καταγράφεται το σύνολο των εκμισθούμενων στην 
περιοχή αρμοδιότητάς τους κοινόχρηστων χώρων, βά¬ 
σει των προσκομιζόμενων μισθωτηρίων συμβολαίων και 
των συνοδευόντων αυτά ορθοφωτοχαρτών και λοιπών 
στοιχείων. 

Σε περίπτωση μη συμμόρφωσης επί των ανωτέρω, 
οι αρμόδιες Κτηματικές Υπηρεσίες υποχρεούνται να 
λαμβάνουν άμεσα τα προβλεπόμενα από την κείμενη 
νομοθεσία μέτρα προστασίας της κοινόχρηστης Δη¬ 
μόσιας Περιουσίας. 

Άρθρο 11 

Πρόσθετοι όροι και προϋποθέσεις 
για τους εκμεταλλευτές κοντινών. 

Στους χώρους για τους οποίους παραχωρείται το 
δικαίωμα της απλής χρήσης επιτρέπεται η τοποθέτηση 
αυτοκινούμενων τροχήλατων κοντινών, σύμφωνα με τους 
όρους και τις προϋποθέσεις των ν. 3769/2009 (ΑΊ05), ν. 
3734/2009 (Α'8), ν. 3377/2005 (Α'202), ν. 2323/1995 (Α'145) 
και του Π.Δ. 254/2005 (Α'307), όπως τροποποιήθηκαν με 
την υπ’ αριθμ. ΚΙ-164/22-2-2011 (Β'275) κοινή υπουργική 
απόφαση. 

Αρθρο 12 

Λήψη μέτρων προστασίας 

Το Δημόσιο, ως κύριος και διαχειριστής των κοινοχρή¬ 
στων χώρων αιγιαλού, παραλίας, όχθης και παρόχθιας 
ζώνης μεγάλων λιμνών και πλεύσιμων ποταμών, διατηρεί 
το δικαίωμα για την προστασία τους, καθώς και όλες 
τις ερευνητικές και ελεγκτικές αρμοδιότητές του, που 
προβλέπονται από την κείμενη νομοθεσία (Δ/γμα 11/12- 
11-1929, ν.263/1968, ν.2971/2001 κ.λπ.) και ασκούνται από 
τις κατά τόπους αρμόδιες Κτηματικές Υπηρεσίες. 

Αρθρο 13 

Ανάκληση παραχώρησης 

Η παραχώρηση υπόκειται πάντοτε σε μονομερή ανά¬ 
κληση από το Δημόσιο για λόγους δημοσίου συμφέρο¬ 
ντος, εθνικής άμυνας, δημόσιας τάξης και ασφάλειας, 
προστασίας αρχαίων, του περιβάλλοντος ή της δημό¬ 
σιας υγείας, αλλά και για λόγους κατασκευής λιμενικών 
έργων. 

Με την επιφύλαξη λοιπών κυρώσεων που προβλέ- 
πονται από την εκάστοτε ισχύουσα νομοθεσία, η μη 
τήρηση των όρων και των προϋποθέσεων που τίθενται 
με την παρούσα απόφαση, συνεπάγεται την αυτοδί¬ 
καιη ανάκληση της παραχώρησης ως προς τον Ο.Τ.Α. 
α’ βαθμού στην περιφέρεια του οποίου διαπιστώθηκε 
η παράβαση, χωρίς καμία αξίωση αποζημίωσης κατά 
του Δημοσίου. 

Η ανάκληση της παραχώρησης προς τον Ο.Τ.Α. συ¬ 
νεπάγεται αυτοδικαίως και την ανάκληση όλων των 
παραχωρήσεων που έχουν συντελεστεί βάσει αυτής και 
ο εκάστοτε παραχωρησιούχος υποχρεούται να εγκα- 
ταλείψει άμεσα τη χρήση, χωρίς καμία αξίωση αποζη¬ 
μίωσης κατά του Δημοσίου 

Η αρμόδια Κτηματική Υπηρεσία ελέγχει την πιστή τή¬ 
ρηση των όρων και των προϋποθέσεων της παραχώρη- 

σης και στις περιπτώσεις που αυτοί δεν τηρούνται, ει- 
σηγείται, δια της αρμόδιας Δ/νσης Δημόσιας Περιουσίας 
στον Υπουργό Οικονομικών την έκδοση διαπιστωτικής 
πράξης της επελθούσης ανάκλησης της παραχώρησης. 

Άρθρο 14 
Τελικές διατάξεις 

Η απόφαση αυτή δεν υποκαθιστά τυχόν άδειες άλλων 
αρχών ή υπηρεσιών ή φορέων όπου απαιτούνται κάθε 
φορά για την άσκηση δραστηριοτήτων στους κοινό¬ 
χρηστους χώρους για τους οποίους παραχωρήθηκε το 
δικαίωμα της απλής χρήσης. 

Διατηρείται σε ισχύ, ως αναπόσπαστο συμπλήρωμα 
της παρούσας η κ.υ.α. 1052758/1451/Β0010/10-04-2012 
(1411 Β'). 

Όλες οι μεταβιβάσεις του δικαιώματος απλής χρήσης 
κοινοχρήστων χώρων, είτε απευθείας είτε κατόπιν δη¬ 
μοπρασίας, σύμφωνα με τις διατάξεις της παρούσας, θα 
πρέπει να έχουν ολοκληρωθεί έως την 30η Ιουνίου 2013. 

Μέχρι την 30ή Ιουνίου 2013 θα πρέπει επίσης οι Ο.Τ.Α. 
να έχουν ενημερώσει εγγράφως τις αρμόδιες Κτηματι¬ 
κές Υπηρεσίες για την κατά νόμο λήψη απόφασης για 
άσκηση των δραστηριοτήτων του άρθρου 2 της παρού¬ 
σας από τους ίδιους ή τις επιχειρήσεις του άρθρου 1 
της παρούσας. 

ΠΑΡΑΡΤΗΜΑ 

ΤΕΧΝΙΚΕΣ ΠΡΟΔΙΑΓΡΑΦΕΣ ΚΑΤΑΣΚΕΥΩΝ - 
ΔΙΑΜΟΡΦΩΣΕΩΝ ΓΙΑ ΑΠΛΗ ΧΡΗΣΗ ΕΝΤΟΣ ΑΙΓΙΑΛΟΥ 
ΠΑΡΑΛΙΑΣ- ΠΕΡΙΟΡΙΣΜΟΙ - ΣΥΣΤΑΣΕΙΣ» 
(ΑΡΘΡΟ 13 ΤΟΥ Ν. 2971/2001) 

1. ΕΠΙΤΡΕΠΟΜΕΝΕΣ ΧΡΗΣΕΙΣ 

Η παραχώρηση της απλής χρήσης αιγιαλού, παρα¬ 
λίας, όχθης και παρόχθιας ζώνης μεγάλων λιμνών και 
πλεύσιμων ποταμών (άρθρο 13 του Ν. 2971/2001), στους 
Οργανισμούς Τοπικής Αυτοδιοίκησης Α' Βαθμού γίνεται 
για την άσκηση δραστηριοτήτων που εξυπηρετούν τους 
λουσμένους ή την αναψυχή του κοινού (όπως εκμίσθωση 
θαλάσσιων μέσων αναψυχής, καθισμάτων, ομπρελών, 
λειτουργία τροχήλατου αναψυκτηρίου κ,λπ.). 

Απαγορεύεται οποιαδήποτε κατασκευή, που συνδέε¬ 
ται μόνιμα με το έδαφος (π.χ. πάκτωση με σκυρόδεμα, 
τσιμεντοστρώσεις, επιχωματώσεις κ.λπ.). 

Απαγορεύεται η χρήση για ελεύθερη κατασκήνωση 
ή για λειτουργία κάμπινγκ (Ν.2160/93). Απαγορεύεται 
η τοποθέτηση σκηνών και η στάθμευση τροχόσπιτων, 
αυτοκινούμενων, αυτοκινήτων κ.λπ. 

Σε κάθε περίπτωση παραχώρησης απλής χρήσης του 
κοινόχρηστου χώρου αιγιαλού-παραλίας δεν διενεργού- 
νται διαμορφώσεις ώστε να διατηρείται η μορφολογία 
των ακτών και η ακεραιότητα της ακτογραμμής. Δεν 
επιτρέπονται επιχωματώσεις ή άλλες διαμορφώσεις με 
τη χρήση μηχανημάτων πέραν του κοσκινίσματος με 
στόχο τον καθαρισμό της άμμου. 

2. ΠΡΟΣΒΑΣΙΜΟΤΗΤΑ - ΠΡΟΣΠΕΛΑΣΙΜΟΤΗΤΑ - ΣΗ¬ 
ΜΑΝΣΗ 

Με την επιφύλαξη της υποχρεωτικής τοποθέτησης δι¬ 
αδρόμου πρόσβασης προς την ακτογραμμή, σύμφωνα με 
τις προβλέψεις της ΚΥΑ1052758/1451/Β0010/10-4-2012 για 
την εξυπηρέτηση των ΑμεΑ, στους παραχωρούμενους 
χώρους σε ακτές, επιτρέπεται η τοποθέτηση διαδρόμων 
πρόσβασης τοποθετημένων τόσο παράλληλα όσο και 
κάθετα στην ακτή, πλάτους μέχρι 0,80 μ., στο επίπεδο 


της άμμου ή ελάχιστα εκατοστά πάνω από αυτή (για 
λόγους οριζοντίωσης της επιφάνειας βάδισης). 

Για μήκος παραχωρούμενης επιφάνειας μέχρι 30 μ. 
επιτρέπεται η τοποθέτηση δύο (2) διαδρόμων πρόσβα¬ 
σης στο θαλάσσιο μέτωπο (εγκάρσιες διαβάσεις) ανά 
παραχωρούμενη επιφάνεια αιγιαλού-παραλίας, ενώ για 
μήκος παραχωρούμενης επιφάνειας που υπερβαίνει τα 
30μ. επιτρέπεται η τοποθέτηση περισσότερων διαδρό¬ 
μων με αναλογία ενός διαδρόμου ανά 20 επί πλέον 
μέτρα μήκους παραχωρούμενης έκτασης. 

Για την κυκλοφορία παράλληλα με την ακτή επιτρέ¬ 
πεται επίσης η τοποθέτηση ενός (1) διαδρόμου παράλ¬ 
ληλα με την ακτή ανά δύο σειρές ομπρελών, που θα 
συνδέεται εγκάρσια με τους κάθετους προς την ακτή 
διαδρόμους. 

3. ΦΥΤΕΥΣΗ 

Η προστασία, φροντίδα και συντήρηση του υφιστά¬ 
μενου πρασίνου αποτελεί από κοινού υποχρέωση του 
αρμόδιου ΟΤΑ και του επιχειρηματία που έχει την εκ¬ 
μετάλλευση του χώρου. 

4. ΑΡΧΕΣ - ΠΡΟΔΙΑΓΡΑΦΕΣ ΧΡΗΣΗΣ ΥΛΙΚΩΝ 

Στις κατασκευές-διαμορφώσεις εντός του παραχωρη- 
θέντος χώρου θα πρέπει να χρησιμοποιούνται κατά το 
δυνατόν φυσικά υλικά φιλικά και εναρμονισμένα με το 
περιβάλλον χωρίς εξεζητημένους χρωματισμούς. Τέτοια 
υλικά είναι αυτά που συνήθως εμπεριέχουν καθόλου ή 
ελάχιστη επεξεργασία και η χρήση τους δεν συνεισφέ¬ 
ρει στην κατασπατάληση ορυκτών πόρων. 

Παραδείγματα υλικών ανάλογα με το αντικείμενο δί¬ 
νονται στη συνέχεια: 

• Ομπρέλες: ξύλινος ιστός από εμποτισμένο ξύλο, σκε¬ 
λετός από εμποτισμένο ξύλο εναλλακτικά από ανοξεί¬ 
δωτο ή γαλβανισμένο χάλυβα ή αλουμίνιο. Επικάλυψη 
από ύφασμα, ξύλο, ΒαΙΙαπ, πλεκτά φύκια, ξερά φύλλα, 
χόρτα, ψάθα, πλεγμένο καλάμι. 

• Ξαπλώστρες: Οι ξαπλώστρες μπορεί να είναι στα¬ 
θερές ή ανακλινόμενες, ξύλινες, μεταλλικές (αλουμινίου) 
ή πλαστικές, σταθερές ή τροχήλατες. Επενδύονται με 
ύφασμα και μπορεί να διαθέτουν υφασμάτινα μαξιλάρια. 

• Τραπεζάκια: Τα τραπεζάκια ορθογώνια ή κυκλικά 
συμπληρώνουν τη συνηθισμένη διάταξη-σετ (ξαπλώ- 
στρα+τραπεζάκι-ομπρέλα+ξαπλώστρα). Μπορεί να είναι 
σταθερά ή μετακινούμενα, ξύλινα, μεταλλικά (γαλβανι- 
σμένου χάλυβα ή αλουμινίου) ή πλαστικά. 

• Διάδρομοι πρόσβασης: Για την κατασκευή τους 
προτιμάται η χρήση υδατοπερατών και θερμοαπωθη- 
τικών ψυχρών υλικών με αντιολισθηρή επιφάνεια. Κα¬ 
τάλληλα υλικά είναι το εμποτισμένο ξύλο στερεωμένο 
πάνω σε ξύλινα δοκάρια, βότσαλα πάνω σε πατημένο 
χώμα, πατημένο χώμα και χαλίκι. Τα ξύλινα στοιχεία 
τοποθετούνται ελεύθερα ή ενώνονται μεταξύ τους με 
ειδικούς μεταλλικούς συνδέσμους από ανοξείδωτο ή 
γαλβανισμένο χάλυβα. Αποκλείεται η χρήση σκυρο¬ 
δέματος, ασφάλτου, κοινών πλακιδίων δαπέδου ενώ 
επιτρέπεται (υπό προϋποθέσεις) η τοποθέτηση πλακών 
πεζοδρομίου ή τοπικής πέτρας πάνω σε άμμο χωρίς τη 
χρήση συνδετικού υλικού. 

Τα υλικά που θα χρησιμοποιηθούν για τους ξύλινους 
διαδρόμους κίνησης θα πρέπει να πληρούν τις ακόλου¬ 
θες προδιαγραφές: 

Το σανίδωμα θα είναι από εμποτισμένη ξυλεία ενδει¬ 
κτικών διαστάσεων πάχους 2,5 εκ. και πλάτους 12,0 εκ. 
με κενό 1,0 εκ. (το κενό χρειάζεται για να μπορεί να 

καθαρίζεται εύκολα ο διάδρομος από την άμμο που 
θα μεταφέρεται από την κίνηση των λουσμένων). Οι 
σανίδες του πατώματος στερεώνονται πάνω σε σκε¬ 
λετό από εμποτισμένη ξυλεία διατομής 6,0x6,0εκ. ανά 
πυκνά διαστήματα με μεταλλικές βίδες γαλβανισμένες 
(και όχι καρφιά) που εμποδίζουν τη στρέβλωση τους. 
Εναλλακτικά και όπου οι συνθήκες το επιτρέπουν, μπο¬ 
ρούν να χρησιμοποιηθούν σκοινιά για τη σύνδεση των 
σανίδων μεταξύ τους ή στον ξύλινο σκελετό με στόχο 
την βελτίωση του αισθητικού αποτελέσματος. Συνιστά- 
ται η επιφάνεια βάδισης των σανίδων να έχει δεχθεί 
επεξεργασία με τραβηγμένο αντιολισθηρό χτένι ώστε 
να μην γλιστράει με το νερό. 

• Χειρολισθήρες - κουπαστές: (όπου απαιτείται, για 
εξυπηρέτηση ΑΜΕΑ). 

Από ξύλο εμποτισμένης ξυλείας κατεργασμένο ή 
ακατέργαστο ή ανοξείδωτο χάλυβα 316, υλικό που εν- 
δείκνυται για χρήση κοντά στη θάλασσα. Από το ίδιο 
υλικό κατασκευάζονται και οι μεταλλικοί σκελετοί των 
λυόμενων κατασκευών για την είσοδο και έξοδο από το 
νερό των ΑΜΕΑ. Εναλλακτικά μπορεί να χρησιμοποιηθεί 
γαλβανισμένος χάλυβας με δύο στρώσεις και τελική 
στρώση από πολυεστερική βαφή που απαιτεί όμως και 
τακτική συντήρηση. 

5. ΦΩΤΙΣΜΟΣ - ΗΧΗΤΙΚΕΣ ΕΓΚΑΤΑΣΤΑΣΕΙΣ 

Επιτρέπεται μόνον χαμηλός και περιορισμένος φωτι¬ 
σμός στο απολύτως αναγκαίο για λόγους ασφαλείας και 
καθοδήγησης, ώστε να μην αλλοιώνεται η σχέση με τη 
φύση. Τοποθετούνται φωτιστικά σώματα που παρέχουν 
διάχυτο φωτισμό και έχουν τέτοια διαμόρφωση ώστε 
να εμποδίζεται ο σχηματισμός φωτεινής δέσμης που θα 
μπορούσε να αποπροσανατολίσει ζώα η να ενοχλήσει 
επισκέπτες και περίοικους. Σε περίπτωση που ο φωτι¬ 
σμός εξασφαλίζεται από φωτιστικά σώματα σε ιστούς 
αυτοί τοποθετούνται εκτός των ορίων των διαμορφωμέ¬ 
νων διαδρόμων κυκλοφορίας. Οι καλωδιώσεις φθάνουν 
στα φωτιστικά σημεία υποδαπέδια (προστατευμένα 
εντός μεταλλικών στεγανών σωληνώσεων-καναλιών) 
πάντα με ασφαλή και συντεταγμένο τρόπο. Συνιστάται η 
ηλεκτροδότηση με χαμηλή τάση για λόγους ασφαλείας. 

Απαγορεύεται η τοποθέτηση ηχητικών συστημάτων 
στο δημόσιο χώρο. Η παραγόμενη στάθμη θορύβου από 
μουσική ή σχετικές χρήσεις οφείλει να μην ξεπερνάει 
τα 50 ντεσιμπέλ σε οποιοδήποτε σημείο της παραχω- 
ρούμενης επιφάνειας. 

6. ΠΕΡΙΟΡΙΣΜΟΙ ΚΑΤΑΛΗΨΗΣ ΠΑΡΑΧΩΡΗΘΕΙΣΑΣ ΖΩ¬ 
ΝΗΣ ΑΙΓΙΑΛΟΥ-ΠΑΡΑΛΙΑΣ 

Στους κοινόχρηστους χώρους αιγιαλού και παραλίας, 
που παραχωρούνται για να τοποθετηθούν ομπρέλες 
και ανάκλιντρα (ξαπλώστρες), ως «σετ» νοείται ο συν¬ 
δυασμός 1 ομπρέλα με τραπεζάκι και 2 ξαπλώστρες 
τοποθετημένες εκατέρωθεν. 

Για τις ανάγκες των υπολογισμών προβλέπεται ότι ένα 
τέτοιο τυπικό σετ καταλαμβάνει κατ’ ελάχιστον επιφά¬ 
νεια 6,0πι2 (ξαπλώστρα+ομπρέλα - τραπεζάκι+ομπρέλα) 
χ(μήκος ξαπλώστρας) = (1,0μ+1,0μ+1,0μ)χ(2,0μ) = (πρόσο¬ 
ψη) χ (βάθος) = (3,0 μ) χ (2,0 μ) = 6,0 τ.μ. 

Το εμβαδόν που καταλαμβάνουν τα συνολικά τοποθε¬ 
τούμενα «σετ» δεν μπορεί να είναι μεγαλύτερος από το 
50% της επιφάνειας που έχει συνολικά παραχωρηθεί. 

Μεταξύ της πρώτης σειράς σετ ανακλίντρων-ομπρε- 
λών και ακτογραμμής σε ηρεμία θα πρέπει να παραμένει 


ακάλυπτος διάδρομος υποχρεωτικού πλάτους 5,0μ., ο 
οποίος θα διευκολύνει την ελεύθερη κυκλοφορία των 
λουσμένων παράλληλα με τη θάλασσα, (ελάχιστη από¬ 
σταση μεταξύ θάλασσας και κοντινότερης ξαπλώστρας 
5,0 μ.). 

Οι μισθωτές δικαιούνται να διατηρούν τις τοποθετη¬ 
μένες ομπρέλες και ξαπλώστρες στη θέση τους για όλο 
το εικοσιτετράωρο. 

7. ΕΔΡΑΣΗ ΚΑΤΑΣΚΕΥΩΝ, ΣΤΕΡΕΩΣΗ, ΠΑΚΤΩΣΗ 

Όλες οι κατασκευές συνδέονται με το έδαφος με 
διατάξεις που σε καμία περίπτωση δεν θα πρέπει να 
παραπέμπουν σε συνθήκες μόνιμης θεμελίωσης αλλά με 
τέτοιο τρόπο, ώστε να είναι δυνατή η χωρίς ιδιαίτερη 
προσπάθεια άμεση αποξήλωση, μετακίνηση ή μεταφορά 
τους. 

Όπου οι επικρατούσες τοπικές συνθήκες δεν είναι 
ιδιαίτερα δύσκολες αυτό γίνεται με απλή έδραση ή 
χρήση βαρύτητας (αντίβαρα, έρμα από άμμο ή νερό). Σε 
ακραίες καταστάσεις (πολύ ισχυροί άνεμοι σε νησιωτι¬ 
κές περιοχές) και όπου τίθεται ζήτημα ασφάλειας των 
χρηστών μπορεί η χρήση των αντίβαρων να συνδυαστεί 
με απλή έμπηξη των κατάλληλα διαμορφωμένων μελών 
στο έδαφος. 

Μετά το πέρας της περιόδου χρήσης οι διατάξεις 
έδρασης (βάσεις, έρμα, αντίβαρα, εμπήξεις κ.λπ.) θα 
πρέπει να αποκαλύπτονται και να αφαιρούνται χωρίς 
να παραμένουν εγκιβωτισμένες στη άμμο σε αναμονή 
της επόμενης περιόδου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Μαρτίου 2013 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΕΣΩΤΕΡΙΚΩΝ 

ΙΩΑΝΝΗΣ ΣΤΟΥΡΝΑΡΑΣ ΕΥΡΙΠΙΔΗΣ ΣΤΥΛΙΑΝΙΔΗΣ 

-♦- 

Αριθ. 6994 (2) 

Τροποποίηση της αριθ. 3791/22-02-2013 (ΦΕΚ 527/Β'/06- 
03-2013) απόφασης, περί καθορισμού υπερωριακής 
απασχόλησης προς συμπλήρωση της υποχρεωτι¬ 
κής εβδομαδιαίας εργασίας είτε καθ’ υπέρβαση αυ¬ 
τής κατά τις Κυριακές, εξαιρέσιμες ημέρες και νυ¬ 
κτερινές ώρες, των εργαζομένων των Γυμναστηρίων 
Εθνικής Σημασίας, που εποπτεύονται από τη Γ ενική 
Γραμματεία Αθλητισμού, έτους 2013. 

Ο ΥΦΥΠΟΥΡΓΟΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, 
ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη: 

1 Τις διατάξεις: 

α) Τον Κώδικα Νομοθεσίας για Κυβέρνηση και Κυβερ¬ 
νητικά Όργανα και ιδίως το άρθρο 90 και το 52 παρ. 2 
περ. ια στοιχείο αα, που κωδικοποιήθηκε με το άρθρο 
πρώτο του Π.Δ. 63/2005 (ΦΕΚ 98/Α'/2005). 

β) Του Ν.423/1976 «περί γυμναστηρίων και ρυθμίσεων 
θεμάτων αφορώντων εις τον εξωσχολικό Αθλητισμό» 
όπως συμπληρώθηκε με το άρθρο 2 παρ. 2 του Ν. 1070/ 
1980 «περί λήψεως μέτρων αναπτύξεως του αθλητισμού 
και ρυθμίσεως συναφών θεμάτων». 





ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


13235 


γ) Του Π.Δ. 53/1998 (ΦΕΚ 53/Α/1998) «Διατήρηση επο- 
πτείας Ν.Π.Δ.Δ. από την Γ ενική Γ ραμματεία Αθλητισμού». 

δ) Του Ν.3057/2002 άρθρο 75 «Τροποποίηση και συ¬ 
μπλήρωση του Ν.2725/1999, ρύθμιση θεμάτων Υπουργεί¬ 
ου Πολιτισμού και άλλες διατάξεις» (ΦΕΚ 239/Α/2002). 

ε) Του Ν.2880/2001 (ΦΕΚ 9/Α72001) «ΠΡΟΓΡΑΜΜΑ ΚΑΙ 
ΠΟΛΙΤΕΙΑ», για τη μεταρρύθμιση και τον εκσυγχρονισμό 
της Δημόσιας Διοίκησης και άλλες διατάξεις». 

2. Το άρθρο 1 «Ημέρες Λειτουργίας» και «Ωράριο 
Υπαλλήλων», της αριθ. 17112/23-06-2000 (ΦΕΚ 847/Β') 
απόφασης του Υπουργού Πολιτισμού που αφορά στον 
«Κανονισμό Λειτουργίας των Εθνικών και Δημοτικών 
Γυμναστηρίων της χώρας (Ν.Π.Δ.Δ.)». 

3. Των παρ. 1 και 2, του αρθρ. 23, του Ν.1735/1987 
(ΦΕΚ 195/Α') «Προσλήψεις στο δημόσιο τομέα, κοινωνι¬ 
κός έλεγχος στη δημόσια διοίκηση, πολιτικά δικαιώματα 
και άλλες διατάξεις». 

4. Του άρθρου 20 του Ν. 4024/2011 (ΦΕΚ 226/Α/2011) 
«Συνταξιοδοτικές ρυθμίσεις ενιαίο μισθολόγιο - βαθμο¬ 
λόγιο, εργασιακή εφεδρεία και άλλες διατάξεις εφαρ¬ 
μογής του μεσοπρόθεσμου πλαισίου δημοσιονομικής 
στρατηγικής 2012-2015», όπως τροποποιήθηκε και ισχύει 
με την παρ. 1 του αρθρ. 45, του ν.4071/2012. 

5. Το Π.Δ. 85/2012 «Ιδρυση και μετονομασία Υπουρ¬ 
γείων, μεταφορά και κατάργηση υπηρεσιών» (ΦΕΚ 
141/Α/2012). 

6. Το Π.Δ.86/2012 «Διορισμός Υπουργών, Αναπληρωτών 
Υπουργών και Υφυπουργών» (ΦΕΚ 141/Α/2012)». 

7. Την υπ’ αριθμ. 76056/Η/4-7-2012 απόφαση του Πρω¬ 
θυπουργού και του Υπουργού Παιδείας και Θρησκευ¬ 
μάτων Πολιτισμού και Αθλητισμού «Ανάθεση αρμοδιο¬ 
τήτων στον Υφυπουργό Παιδείας και Θρησκευμάτων 
Πολιτισμού και Αθλητισμού Ιωάννη Ιωαννίδη» (ΦΕΚ 
2091/Β/2012). 

δ. Την αντιμετώπιση των αυξημένων αναγκών των 
Γ υμναστηρίων Εθνικής Σημασίας που προκύπτουν από 
τη χρήση των αθλητικών εγκαταστάσεων για τη διεξα¬ 
γωγή προπονήσεων, τοπικών αγώνων και Πανελληνίων 
Πρωταθλημάτων, κατά τις εργάσιμες ημέρες πέραν του 
κανονικού ωραρίου, καθ' όλες τις ημέρες του μήνα. 

9. Το γεγονός ότι από τις διατάξεις της απόφασης 
αυτής προκαλείται ετήσια δαπάνη ύψους 114.778,00€ 
ευρώ, σε βάρος του προϋπολογισμού των Εθνικών Γ υ¬ 
μναστηρίων ΚΑΕ 2482, όπου υπάρχουν εγγεγραμμένες 
οι αντίστοιχες πιστώσεις. 

10. Την υπ’ αριθμ. 3791/22-02-2013 (ΦΕΚ 527/Β/06-03- 
2013) απόφαση του Υφυπουργού Παιδείας και Θρησκευ¬ 
μάτων .Πολιτισμού και Αθλητισμού, περί καθορισμού 
υπερωριακής απασχόλησης πέραν της υποχρεωτικής 
εβδομαδιαίας εργασίας κατά τις Κυριακές, εξαιρέσιμες 
ημέρες και νυκτερινές ώρες, των εργαζομένων των Γ υ¬ 
μναστηρίων Εθνικής Σημασίας, που εποπτεύονται από 
τη Γ ενική Γ ραμματεία Αθλητισμού, έτους 2013, αποφα¬ 
σίζουμε: 

Τροποποιούμε την υπ’ αριθ. 3791/22-02-2013 απόφαση 
του Υφυπουργού Παιδείας και Θρησκευμάτων .Πολιτι¬ 
σμού και Αθλητισμού, ως εξής: 

Καθορίζεται, κατ' εφαρμογή των διατάξεων του άρ¬ 
θρου 20 του Ν.4024/2011 όπως ισχύει, και μέχρι 16 ώρες 
μηνιαίως για κάθε υπάλληλο, η απασχόληση έως 31- 
12-2013, κατά τις Κυριακές κι εξαιρέσιμες ημέρες και 
κατά τις νυχτερινές ώρες, προς συμπλήρωση της υπο¬ 
χρεωτικής εβδομαδιαίας εργασίας είτε καθ’ υπέρβαση 
αυτής, για εκατόν εξήντα έναν (161) μόνιμους και με 


σχέση εργασίας Ιδιωτικού Δικαίου Αορίστου Χρόνου 
υπαλλήλους, των κάτωθι Ν.Π.Δ.Δ. ως εξής: 

α) Καθιέρωση υπερωριακής απασχόλησης μέχρι 16 
ώρες μηνιαίως για κάθε υπάλληλο, κατά τις Κυριακές 
και εξαιρέσιμες ημέρες προς συμπλήρωση της υπο¬ 
χρεωτικής εβδομαδιαίας εργασίας είτε καθ’ υπέρβαση 
αυτής», ως εξής: 


ΕΘΝΙΚΑ ΓΥΜΝΑΣΤΗΡΙΑ ΜΟΝΙΜΟΙ ΙΔΑΧ ΣΥΝΟΛΟ 


1. Ε.Α.Ν.Κ. ΑΓ. ΚΟΣΜΑ 59 

2. Ε.Α.Κ. ΗΡΑΚΛΕΙΟΥ 12 

3. Ε.Α.Κ. ΘΕΣΣΑΛΟΝΙΚΗΣ 26 

4. Ε.Γ. ΚΑΥΤΑΝΖΟΓΛΕΙΟ 

ΘΕΣΣΑΛΟΝΙΚΗΣ 10 

5. ΠΑΝΗΠΕΙΡΩΤΙΚΟ Ε.Α.Κ. 

ΙΩΑΝΝΙΝΩΝ 5 

6. ΕΘΝΙΚΟ ΧΙΟΝΟΔΡΟΜΙΚΟ 

ΚΕΝΤΡΟ ΒΑΣΙΛΙΤΣΑΣ 8 

7. Ε.Α.Κ. ΛΑΡΙΣΑΣ 10 

8. Ε.Σ. ΝΑΥΠΑΚΤΟΥ 

«ΠΑΠΑΧΑΡΑΛΑΜΠΕΙΟ» 2 

9. Π.Ε.Α..Κ. ΠΑΤΡΩΝ 3 

10. Ε.Α.Κ. ΧΑΝΙΩΝ 13 

ΣΥΝΟΛΟ ΥΠΑΛΛΗΛΩΝ 161 

ΕΤΗΣΙΑ ΔΑΠΑΝΗ 99.978,00 

β) Καθιέρωση υπερωριακής απασχόλησης ,μέχρι 16 
ώρες μηνιαίως για κάθε υπάλληλο κατά τις νυχτερινές 
ώρες, πέραν της υποχρεωτικής εβδομαδιαίας εργασίας 
είτε καθ' υπέρβαση αυτής, για συνολικά 34 άτομα, όπως 
αναλύονται παρακάτω: 





ΣΥΝΟΛΟ 

ΩΡΩΝ 

ΠΟΣΟ 

1 . 

Ε.Α.Κ.Ν. ΑΓ. ΚΟΣΜΑ 

12 άτομα χ 192 
ώρες (ετησίως) 

2.304 

6.600 

2. 

Ε.Α.Κ. ΗΡΑΚΛΕΙΟΥ 

3 άτομα χ192 
ώρες (ετησίως) 

576 

1.500 

3. 

Ε.Α.Κ. ΛΑΡΙΣΑΣ 

6 άτομα χ192 
ώρες (ετησίως) 

1.152 

1.500 

4. 

ΠΑΠΑΧΑΡΑΛΑΜΠΕΙΟ 
Ε.Σ. ΝΑΥΠΑΚΤΟΥ 

3 άτομα χ192 
ώρες (ετησίως) 

576 

1.000 

5. 

Ε.Α.Κ. ΧΑΝΙΩΝ 

10 άτομα χ 150 
ώρες (ετησίως) 

1.500 

4.200 


6 65 

2 14 

4 30 

10 

5 

8 

10 

1 3 

3 
13 


ΣΥΝΟΛΟ ΥΠΑΛΛΗΛΩΝ 34 

ΕΤΗΣΙΑ ΔΑΠΑΝΗ 14.800,00 

Η δαπάνη δεν θα ξεπεράσει το ποσό των 114.778,00 
ευρώ, και θα βαρύνει τον προϋπολογισμό ενός εκάστου 
Ν.Π.Δ.Δ. 

Η κατανομή των ωρών απασχόλησης του προσωπικού 
θα γίνει με ευθύνη και απόφαση των Επιτροπών Διοί¬ 
κησης, στην οποία θα προσδιορίζεται και το ακριβές 
αντικείμενο των εργασιών που θα εκτελούνται καθώς 
και ο υπεύθυνος για την παρακολούθηση και τον έλεγχο 
της πραγματοποίησης της υπερωριακής απασχόλησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 27 Μαρτίου 2013 


Ο ΥΦΥΠΟΥΡΓΟΣ 

ΙΩΑΝΝΗΣ ΙΩΑΝΝΙΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοοή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 6 

40 6 

15 6 

Β' 

300 6 

80 6 

30 6 

Γ' 

50 6 

- 

- 

Υ.Ο.Δ.Δ. 

50 6 

- 

- 

Δ' 

110 6 

30 6 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 6 

30 6 

- 

Ε.Β.Ι. 

100 6 

- 

- 

Α.Ε.Δ. 

56 

- 

- 

Δ.Δ.Σ. 

200 6 

- 

20 6 

Α.Ε.-Ε.Π.Ε. 

- 

- 

100 6 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 6 ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α.Ε.-Ε.Π.Ε. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Δ.Δ. 

65 6 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί.ςιι·) 


Ηλεκτρονική Διεύθυνση: ήϋρ://νννννν.β1.9Γ - β-πιαΜ: ννβόηΐ3δίβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13:30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


★ 02008010504130008 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 











































































